Málflutningur hófst í morgun fyrir Landsdómi í Kaupmannahöfn í máli gegn Inger Støjberg, fyrrverandi ráðherra málefna útlendinga og innflytjenda. Danska þingið ákvað í febrúar að Støjberg skyldi ákærð fyrir að hafa gefið út ólögleg fyrirmæli árið 2016 með því að fyrirskipa að giftir hælisleitendur yngri en átján ára skyldu aðskildir. Støjberg hefur ávallt þvertekið fyrir að hafa brotið lög og sagt að ætlun sín hafi verið að vernda stúlkur frá þvinguðu hjónabandi. Þetta ítrekaði hún fyrir réttarhöldin í morgun, hún vissi hvað hún hefði sagt og gert og byggist því við að verða fundin sýkn saka.